Diari Oficial de la Generalitat Valenciana


Sumari del DOGV 8059, del 09-06-2017 (2017/5119)

Extracte de la Resolució de 6 de juny de 2017, de correcció d'errades d'una altra de 28 d'abril de 2017, del rector, per la qual es convoca el Programa de beques per a estudiantat llatinoamericà per a cursar estudis de màster de l'UJI durant el curs acadèmic 2017-2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8059

Data del DOGV
:   09-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5119


Data del document
:   06-06-2017

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 6 de juny de 2017, de correcció d'errades d'una altra de 28 d'abril de 2017, del rector, per la qual es convoca el Programa de beques per a estudiantat llatinoamericà per a cursar estudis de màster de l'UJI durant el curs acadèmic 2017-2018. [2017/5119]  
BDNS (identif.): 345695  
  
S'han advertit errades en la Resolució de 28 d'abril de 2017, del rector de la Universitat Jaume I, per la qual es convoca el Programa de beques per a estudiantat llatinoamericà per a cursar estudis de màster de l'UJI durant el curs acadèmic 2017-2018, l'extracte de la convocatòria de la qual es va publicar en el Diari Oficial de la Generalitat Valenciana del dia 11 de maig de 2017 (número 8037) i és procedent la seua esmena.  
El text complet d'aquesta resolució es pot consultar en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Esmena  
En la base 3.1.j,  
On diu:  
«En el cas de màsters interuniversitaris, tan sols s'admetran sol·licituds para cursar aquells màster dels quals la Universitat Jaume I siga la universitat coordinadora»;  
 Ha de dir:  
«En el cas de màsters interuniversitaris, tan sols s'admetran sol·licituds per a cursar aquells màsters dels quals la Universitat Jaume I siga la universitat coordinadora, llevat dels casos en què siga possible realitzar a la Universitat Jaume I els tràmits de preinscripció i matrícula del màster interuniversitari i així es faça per part del sol·licitant».  
  
  
Segon. Nou termini  
Es declara l'obertura de nou termini de presentació de sol·licituds que serà de deu dies hàbils des del següent a la publicació d'aquest extracte al Diari Oficial de la Generalitat Valenciana. Les persones que ja van presentar la seua sol·licitud no han de fer-ho de nou. No obstant això, dins d'aquest termini podran sol·licitar canviar la seua sol·licitud a màsters interuniversitari amb preinscripció i matrícula a l'UJI, si així ho desitgen, i aportar la documentació complementària que consideren oportuna.   
  
Castelló de la Plana, 6 de juny de 2017.- El rector: Vicent Climent Jordà. P. d. f. (R 17.06.2014), la vicerectora d'Internacionalització, Cooperació i Multilingüisme: Inmaculada Fortanet Gómez.